Návrh
Uznesenie vlády Slovenskej republiky
č. ...
z ...

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka v znení neskorších predpisov  

Číslo materiálu:		
Predkladateľ:	minister spravodlivosti Slovenskej republiky 
 	
Vláda
A. 	schvaľuje 
 
A. 1. 	návrh nariadenie vlády Slovenskej republiky ktorým sa mení a dopĺňa nariadenie vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka v znení neskorších predpisov; 
 	
B. 	ukladá
podpredsedovi vlády a ministrovi financií Slovenskej republiky
B. 1.   prijať zmenu vyhlášky Ministerstva financií Slovenskej republiky č. 289/2010 Z. z. o predkladaní údajov veriteľmi poskytujúcimi spotrebiteľské úvery v znení vyhlášky č. 103/2011 Z. z., ktorá umožní zverejňovať podľa súčasnej kvalifikácie úverov priemerné hodnoty ročnej percentuálnej miery nákladov z poskytovania peňažných prostriedkov bankami a pobočkami zahraničných bánk, a to v samostatnej štruktúre úrokovej časti ročnej percentuálnej miery nákladov a časti iných nákladov tvoriacich ročnú percentuálnu mieru nákladov
do 31. júla 2014.

C. poveruje 
predsedu vlády Slovenskej republiky 
C. 1. 	zabezpečiť uverejnenie nariadenia vlády Slovenskej republiky v Zbierke zákonov Slovenskej republiky. 
 	
Vykonajú: 	
predseda vlády Slovenskej republiky 
podpredseda vlády a minister financií Slovenskej republiky